
REFERAT DE APROBARE

la proiectul de hotărâre privind modificarea Hotărârii Consiliului Județean Maramureș nr. 252/2026 privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș

Având în vedere:
- Regulamentul de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș, aprobat prin Hotărârea Consiliului Județean Maramureș nr. 252/2026, și necesitatea corelării acestuia cu Legea nr. 169/2026 privind Codul amenajării teritoriului, urbanismului și construcțiilor în ceea ce privește regimul termenului de conformare la actul de comunicare integrat și redepunerea documentației revizuite, precum și a corectării unor trimiteri interne;
- verificările efectuate de Direcția Arhitect Șef asupra regulamentelor comisiilor locale de avizare integrată constituite la nivelul județului și al municipiului reședință de județ, din care a rezultat și necesitatea restructurării componenței instituționale a Comisiei pe categoriile prevăzute la art. 91 din Cod, cu indicarea temeiului legal pentru fiecare poziție;
- caracterul punctual al modificărilor aduse regulamentului, care nu afectează concepția generală și caracterul unitar al acestuia, astfel încât, potrivit art. 59 și art. 61 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, Hotărârea Consiliului Județean Maramureș nr. 252/2026 se modifică prin înlocuirea celor două anexe, rămânând în vigoare;
- prevederile art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

În conformitate cu cele mai sus prezentate, propun spre aprobare plenului Consiliului Județean Maramureș proiectul de hotărâre privind modificarea Hotărârii Consiliului Județean Maramureș nr. 252/2026 privind aprobarea Regulamentului de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism a județului Maramureș, în forma prezentată.

PREŞEDINTE

